Szám: 2505-58/2024.

**TÁJÉKOZTATÓ**

**a lejárt határidejű közgyűlési határozatok végrehajtásáról**

Szombathely Megyei Jogú Város Önkormányzata Szervezeti és Működési Szabályzatának 22. § (4) bekezdése alapján az intézkedést igénylő lejárt határidejű közgyűlési határozatok végrehajtása érdekében tett intézkedésekről a leadott jelentések alapján az alábbiakban számolok be:

**115/2023. (III.30.) Kgy. sz. határozatában** a Közgyűlés támogatta a Németh Pál u. 0790/144 hrsz.-ú, „gyümölcsös” művelési ágú ingatlan belterületbe vonását.

**Sütő Gabriella, városi főépítész jelenti:** Az ingatlan belterületbe vonása 13246 helyrajzi számon megtörtént.

**190/2023. (V.25.) Kgy. sz. határozatában** a Közgyűlés egyetértett az Önkormányzat részvételével a Take-IT-home pályázatban.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat támogatást nyert, a Támogatási szerződés és a Partnerségi megállapodás aláírásra került. A projektmegvalósítás 2024. június 1. napján megkezdődött.

**255/2023. (IX.28.) Kgy. sz. határozatában** a Közgyűlés jóváhagyta a CERV-2023-CITIZENS-TOWN-TT felhívásra benyújtott pályázatot, és felhatalmazta a polgármestert pozitív támogatói döntés esetén a partnerségi megállapodás aláírására.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat támogatást nyert, a Támogatási szerződés és a Partnerségi megállapodás aláírásra került. A projektmegvalósítás 2024. június 1. napján megkezdődött.

**389/2023. (XI.30.) Kgy. sz. határozatában** a Közgyűlés döntött a Szombathely 10467 hrsz.-on felvett ingatlan 1/1 arányú tulajdoni hányada ingyenes önkormányzati tulajdonba adásának kezdeményezéséről.

**Nagyné Dr. Gats Andrea, a Jogi és Képviselői Osztály vezetője jelenti:** Az ingatlan önkormányzati tulajdonba került, az ingatlan-nyilvántartási átvezetés megtörtént.

**17/2024. (I.25.) Kgy. sz. határozatában** a Közgyűlés a Mesebolt Bábszínház igazgatójának megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Mesebolt Bábszínház igazgatója vagyonnyilatkozattételi kötelezettségének eleget tett, az intézményvezetői megbízás aláírásra került.

**57/2024. (II.29.) Kgy. sz. határozatában** a Közgyűlés döntött a 8615 hrsz.-ú, kivett közút megnevezésű ingatlan 448 m² nagyságú része törzsvagyoni körből kivonásáról és üzleti vagyonba átsorolásáról.

**Nagyné Dr. Gats Andrea, a Jogi és Képviselői Osztály vezetője jelenti:** A területrész értékesítésre került.

**71/2024. (III.28.) Kgy. sz. határozatában** a Közgyűlés tudomásul vette a Szociális és Gyermekvédelmi Főigazgatósággal kötött használatba adási megállapodás tekintetében a Társadalmi Esélyteremtési Főigazgatóság jogutódlását.

**Nagyné Dr. Gats Andrea, a Jogi és Képviselői Osztály vezetője jelenti:** A használatba adási megállapodás módosítása aláírásra került.

**77/2024. (III.28.) Kgy. sz. határozatában** a Közgyűlés tudomásul vette a fonyódi gyermektábor 2024. évi megvalósításáról szóló tájékoztatást, és felkérte a polgármestert a szükséges intézkedések megtételére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A 2024. évi gyermektábor három iskola részvételével, három héten keresztül sikeresen megvalósult.

**93/2024. (III.28.) Kgy. sz. határozatában** a Közgyűlés a Berzsenyi Dániel Könyvtár igazgatójának megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Berzsenyi Dániel Könyvtár igazgatója vagyonnyilatkozattételi kötelezettségének eleget tett, az intézményvezetői megbízás aláírásra került.

**94/2024. (III.28.) Kgy. sz. határozatában** a Közgyűlés jóváhagyta a PRENOR Kertészeti és Parképítő Kft.-vel megkötött tagi kölcsön szerződés módosítását.

**Nagyné Dr. Gats Andrea, a Jogi és Képviselői Osztály vezetője jelenti:** A szerződésmódosítás aláírásra került.

**97/2024. (IV.25.) Kgy. sz. határozatában** a Közgyűlés jóváhagyta a Kiskar u. 5. szám alatti 31. számú felnőtt háziorvosi körzet háziorvosával a háziorvosi feladatok ellátása tárgyában kötött három oldalú megállapodás közös megegyezéssel történő megszüntetését, és felkérte a GESZ igazgatóját, hogy 2024. május 1. napjától gondoskodjon a praxis helyettesítés útján történő működtetéséről.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A megállapodás közös megegyezéssel történő megszüntetése aláírásra került. A helyettesítés folyamatosan biztosított.

**100/2024. (IV.25.) Kgy. sz. határozatában** a Közgyűlés a mikromobilitási járművek kölcsönzési célú közterületi elhelyezésére vonatkozó együttműködési megállapodás meghosszabbításáról döntött.

**Kalmár Ervin, a Városüzemeltetési Osztály vezetője jelenti:** A módosított együttműködési megállapodás 2024. június 28. napján aláírásra került.

**101/2024. (IV.25.) Kgy. sz. határozatában** a Közgyűlés tudomásul vette a szombathelyi identitást erősítő program kiterjesztésének megvalósításáról szóló tájékoztatót, és egyetértett a Zseboroszlán Vas Megyei Koraszülöttekért Alapítvány részére pénzeszköz átadásával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A Zseboroszlán Vas Megyei Koraszülöttekért Alapítvány részére a támogatás átadásra került.

**104/2024. (IV.25.) Kgy. sz. határozatában** a Közgyűlés támogatási kérelem benyújtásáról döntött a „Szociális alapszolgáltatások fejlesztése” című pályázati felhívásra.

**Nagyné Dr. Gats Andrea, a Jogi és Képviselői Osztály vezetője és Kalmár Ervin, a Városüzemeltetési Osztály vezetője jelentik:** A támogatási kérelem és a megalapozó dokumentumok 2024. augusztus 12. napján benyújtásra kerültek.

**130/2024. (IV.25.) Kgy. sz. határozatában** a Közgyűlés támogatta a Selyemrét utca burkolatfelújításának megvalósítását, és felkérte a polgármestert a beszerzési eljárás lefolytatására.

**Kalmár Ervin, a Városüzemeltetési Osztály vezetője jelenti:** A beszerzési eljárás lefolytatásra került, a kivitelezésre a nyertes ajánlattevővel a szerződéskötés 2024. szeptember 10. napján megtörtént. A kivitelezési munkák kezdete 2024. szeptember 23. napja.

**131/2024. (IV.25.) Kgy. sz. határozatában** a Közgyűlés a Donászy Magda Óvoda magasabb vezetőjének megbízásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** Az igazgatói megbízás aláírásra került.

**134/2024. (IV.25.) Kgy. sz. határozatában** a Közgyűlés az oktatás területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntetések 2024. június 3. napján átadásra kerültek.

**137/2024. (V.30.) Kgy. sz. határozatában** a Közgyűlés egyetértett azzal, hogy a Savaria Fórumban a jövőben ne jelenhessenek meg emberi méltóságot sértő politikai hirdetések.

**Nagyné Dr. Gats Andrea, a Jogi és Képviselői Osztály vezetője jelenti:** A határozat az AGORA Savaria NKft.-nek megküldésre került.

**139/2024. (V.30.) Kgy. sz. határozatában** a Közgyűlés jóváhagyta települési önkormányzatokkal megkötött, bölcsődei feladatok ellátására vonatkozó feladat-ellátási megállapodások módosítását, valamint a Sé Község Önkormányzatával megkötött feladat-ellátási megállapodás közös megegyezéssel történő megszüntetését.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A szerződésmódosítások és a szerződés megszüntetése aláírásra kerültek.

**140/2024. (V.30.) Kgy. sz. határozatában** a Közgyűlés a szombathelyi 8007/2 hrsz.-ú, kivett közút megnevezésű ingatlan törzsvagyoni körből kivonásáról és üzleti vagyonba átsorolásáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A vagyonkataszteri átvezetést követően az ingatlanra vonatkozó telekalakítással vegyes adásvételi szerződés megkötésre került.

**141/2024. (V.30.) Kgy. sz. határozatában** a Közgyűlés egyetértett a NetZeroCities „Twinning Learning Programme Cohort 2” felhívásra pályázat benyújtásával.

**Nagyné Dr. Gats Andrea, a Jogi és Képviselői Osztály vezetője jelenti:** A pályázat határidőben benyújtásra került.

**142/2024. (V.30.) Kgy. sz. határozatában** a Közgyűlés az Aréna u. 8. szám alatti ingatlan földszintjén elhelyezkedő „Teleki Szalon” Vas Vármegyei Szakképzési Centrum Oladi Technikum ingyenes használatába adásáról döntött, és felkérte a SZOVA NZrt. vezérigazgatóját a megállapodás megkötésére.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a SZOVA NZrt.-nek megküldésre került.

**143/2024. (V.30.) Kgy. sz. határozatában** a Közgyűlés támogatást biztosított a Vasi Tekesportért Alapítvány részére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra került.

**144/2024. (V.30.) Kgy. sz. határozatában** a Közgyűlés támogatást biztosított a Hátrányos Helyzetű Sportolókért Alapítvány részére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra került.

**145/2024. (V.30.) Kgy. sz. határozatában** a Közgyűlés támogatást biztosított a Változó Világért Alapítvány részére.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra került.

**146/2024. (V.30.) Kgy. sz. határozatában** a Közgyűlés egészségügyi civil szervezetek támogatásához járult hozzá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződések aláírásra kerültek.

**147/2024. (V.30.) Kgy. sz. határozatában** a Közgyűlés a Perintparti Alapítvány részére pénzeszköz átadásához járult hozzá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra került.

**148/2024. (V.30.) Kgy. sz. határozatában** a Közgyűlés a Savaria University Press Alapítvány támogatásához járult hozzá.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A támogatási szerződés aláírásra került.

**149/2024. (V.30.) Kgy. sz. határozatában** a Közgyűlés egyetértett az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet 5. mellékletében szereplő egyes iskolavédőnői körzetek módosításával.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A határozat a feladatot ellátó GESZ részére megküldésre került.

**151/2024. (V.30.) Kgy. sz. határozatában** a Közgyűlés jóváhagyta, hogy a Savaria Turizmus NKft. a „Tourinform irodák korszerűsítésének elősegítése” című felhívásra pályázatot nyújtson be.

**Nagyné Dr. Gats Andrea, a Jogi és Képviselői Osztály vezetője jelenti:** A határozat a társaságnak megküldésre került.

**158/2024. (V.30.) Kgy. sz. határozatában** a Közgyűlés úgy döntött, hogy a Szombathelyi Kézilabda Klub és Akadémia Sport Kft. részére bérleti díj megfizetése nélkül biztosítja a Schaeffler Aréna Savariát a hazai rendezésű kupa, illetőleg bajnoki mérkőzéseihez a 2024/2025. évi bajnoki szezonban, és felhatalmazta a Szombathelyi Sportközpont és Sportiskola NKft. ügyvezetőjét a teremhasználatra vonatkozó szerződés megkötésére.

**Nagyné Dr. Gats Andrea, a Jogi és Képviselői Osztály vezetője jelenti:** A szerződés megkötésre került.

**159/2024. (V.30.) Kgy. sz. határozatában** a Közgyűlés a Nyugat-dunántúli Regionális Hulladékgazdálkodási Önkormányzati Társulással kötendő megállapodásokat hagyott jóvá.

**Kalmár Ervin, a Városüzemeltetési Osztály vezetője jelenti:** A megállapodások aláírásra kerültek, a részletfizetési megállapodás alapján az Önkormányzat az első évi részletet megfizette. A pénzügyi támogatási szerződésben rögzített támogatási összeg megérkezett.

**160/2024. (V.30.) Kgy. sz. határozatában** a Közgyűlés a Szombathelyi Kézilabda Klub és Akadémia, valamint a Szombathelyi Kézilabda Klub és Akadémia Sport Kft. felügyelőbizottságába képviselő delegálásáról döntött.

**Nagyné Dr. Gats Andrea, a Jogi és Képviselői Osztály vezetője jelenti:** A döntésről az egyesület és a társaság értesítése megtörtént.

**165/2024. (V.30.) Kgy. sz. határozatában** a Közgyűlés megválasztotta a FALCO KC Szombathely Sportszolgáltató Kft. ügyvezetőjét.

**Nagyné Dr. Gats Andrea, a Jogi és Képviselői Osztály vezetője jelenti:** A munkaszerződés és a társaság alapító okirata aláírásra került.

**166/2024. (V.30.) Kgy. sz. határozatában** a Közgyűlés megválasztotta a SZOVA NZrt. könyvvizsgálóját.

**Nagyné Dr. Gats Andrea, a Jogi és Képviselői Osztály vezetője jelenti:** A társaság alapító okiratának módosítása aláírásra került.

**167/2024. (V.30.) Kgy. sz. határozatában** a Közgyűlés megválasztotta a Weöres Sándor Színház NKft. könyvvizsgálóját.

**Nagyné Dr. Gats Andrea, a Jogi és Képviselői Osztály vezetője jelenti:** A társaság alapító okiratának módosítása aláírásra került.

**168/2024. (V.30.) Kgy. sz. határozatában** a Közgyűlés javaslatot tett a Savaria Turizmus NKft. könyvvizsgálójának megválasztására.

**Nagyné Dr. Gats Andrea, a Jogi és Képviselői Osztály vezetője jelenti:** A könyvvizsgáló megválasztásra, a társasági szerződés módosítása aláírásra került.

**169/2024. (V.30.) Kgy. sz. határozatában** a Közgyűlés az egészségügy területén dolgozók részére kitüntető díjak adományozásáról döntött.

**Vinczéné Dr. Menyhárt Mária, az Egészségügyi és Közszolgálati Osztály vezetője jelenti:** A kitüntető díjak 2024. július 3. napján átadásra kerültek. A Pro Sanitate Savariae életmű-díj átadására 2024. novemberében a Szent Márton Nap keretében kerül sor.

Kérem a Tisztelt Közgyűlést, hogy a fenti tájékoztatómban foglaltakat elfogadni szíveskedjék.

**Szombathely, 2024. szeptember 18.**

|  |  |
| --- | --- |
|  | **/: Dr. Károlyi Ákos :/** |

**HATÁROZATI JAVASLAT**

**……/2024. (IX.26.) Kgy. számú határozat**

A Közgyűlés a lejárt határidejű közgyűlési határozatok végrehajtásáról szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal